‘হিংসা ও বিদ্বেষ আপনার চোখ অন্ধ করে দিয়েছে’, রহমানকে তোপ কঙ্গনার

ওয়েব ডেস্ক: অস্কারজয়ী সুরকার ও গায়ক এ আর রহমান (A R Rahman) সম্প্রতি একটি সাক্ষাৎকারে করা মন্তব্যের জেরে তীব্র বিতর্কে জড়িয়েছেন। ইন্ডাস্ট্রিতে নিজের কাজ কমার পেছনে ধর্মীয় বিভাজন ও রাজনীতির প্রভাবকে দায়ী করেছিলেন সংগীতশিল্পী এ আর রহমান। এই আবহেই এ বার প্রকাশ্যে এ আর রহমানের কড়া সমালোচনা করলেন অভিনেত্রী ও সাংসদ কঙ্গনা রানাউত (Kangana Ranaut)।

একটি অ্যাওয়ার্ড শোয়ে এআর রহমান বলেছিলেন, ‘গত আট বছরে ক্ষমতার বদল হওয়ার পর থেকেই এ সব হয়েছে। কারণ, ক্ষমতা তাঁদের হাতেই রয়েছে যাঁরা সৃজনশীল নন।রহমানের দাবি, গত আট বছরে তিনি একের পর এক গুরুত্বপূর্ণ কাজ হারিয়েছেন। শুধু তাই নয়, বলিউডে কুসংস্কার এবং ধর্মীয় বিভাজনের অস্তিত্ব নিয়েও প্রশ্ন তুলেছেন তিনি। রহমানের এই বক্তব্য ঘিরে সোশ্যাল মিডিয়ায় শুরু হয়েছে তীব্র প্রতিক্রিয়া। এই মন্তব্য প্রকাশ্যে আসতেই তাঁকে সোশ্যাল মিডিয়ায় ট্রোলের মুখে পড়তে হয়। রহমানের বিরুদ্ধে তোপ দাগলেন অভিনেত্রী ও বিজেপি নেত্রী কঙ্গনা রানাওয়াত। অস্কারজয়ী এই সংগীতশিল্পীকে সরাসরি ‘ঘৃণ্য মানুষ’ ও ‘পক্ষপাতদুষ্ট’ বলে মন্তব্য করলেন তিনি।

আরও পড়ুন: স্পষ্ট ক্লিভেজ, কবীরের বাহুলগ্না কৃতী

অভিনেত্রীর দাবি, বিজেপিকে সমর্থন করার কারণে তাকেও ইন্ডাস্ট্রিতে অনেক বৈষম্যের শিকার হতে হয়। এরপর এ আর রহমানকে আক্রমণ করে অভিনেত্রী উল্লেখ করেন, আমি বলতে চাই, আপনার থেকে পক্ষপাতদুষ্ট এবং ঘৃণ্য মানুষ দেখিনি। হিংসা ও বিদ্বেষ আপনার চোখ অন্ধ করে দিয়েছে। কঙ্গনা আরও জানান, তিনি নিজের পরিচালিত ছবি ‘ইমার্জেন্সি’-র চিত্রনাট্য রহমানকে শোনাতে চেয়েছিলেন। কিন্তু তাঁর অভিযোগ, গল্প পড়া তো দূরের কথা, রহমান তাঁর সঙ্গে দেখা করতেও রাজি হননি। কঙ্গনার কথায়, তাঁকে জানানো হয়েছিল যে, রহমান কোনও একপেশে বা প্রচারমূলক ছবি করতে চান না।